Kabupatèn Bulungan iku dadi induk kanggo kabèh wewengkon ing Kalimantan Lor sadurunge tahun 1997 kang mekar saka Kutha Tarakan lan tahun 1999 mekarake Kabupatèn Malinau lan Kabupatèn Nunukan sarta 2007 pamekaran pungkasan ya iku Kabupatèn Tana Tidung. Kabupatèn cilik kang ambane 18.010,50 km² lan duwé penduduk kang cacahe 135.915 jiwa ing tahun 2011 sarta pusate ing Kacamatan Tanjung Selor. Bulungan uga dadi laladan kang disebut kutha krajan calon propinsi Kalimantan Lor, nanging fasilitas kang diduwéni isih akèh kang kurang, saengga ndadekake Kacamatan Pulo Bunyu kang ngrasa kurang diperhatekake lan pengen misah sarta nggabung karo Kutha Tarakan kang dianggep luwih cedhak karo Pulo Bunyu.